钦定古今图书集成/明伦汇编/氏族典/第558卷 > 司马澹
## 钦定古今图书集成/明伦汇编/氏族典/第558卷 > 司马澹

按《晋书琅邪武王伷传》：“伷子武陵庄王澹，字思弘，初
为穴从仆射，后封东武公，转前将军护军。性忌害，无
孝友之行。弟东安王繇，澹奏废徙之。澹妻郭氏，贾后
内妹也。初恃势无礼于澹母，澹母诸葛太妃表澹不
孝，乞还繇。由是澹与妻子徙辽东。其子禧年五岁，不
肯随去，曰：‘要当为父求还，无为俱徙’。陈诉历年，太妃”
薨繇被害，然后得还。改封武陵王。永嘉末为石勒所
害，子哀王哲立。哲字景林，拜散骑常侍，亦为勒所害，
无子。其后元帝立皇子晞为武陵王，以奉澹祀焉